**Lakhatási települési támogatás**

Balatonszárszó Nagyközség Önkormányzata által biztosítható szociális gondoskodás helyi szabályairól szóló 11/2021. (VIII.12.) számú rendelete alapján nyújtható pénzbeli ellátás.

**Az ellátás célja**: Az önkormányzat lakhatási települési támogatás keretében a szociálisan rászoruló háztartások részére, a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez lakhatási települési támogatást nyújthat.

**Hatáskör gyakorlója**: Balatonszárszó Nagyközség Önkormányzat Polgármestere

**Illetékesség:** Balatonszárszó nagyközség közigazgatási területe

**Ügyintézés:**

Balatonszárszói Közös Önkormányzati Hivatal

8624 Balatonszárszó, Hősök tere 1.

**Ügyintézők:**

Gipp Istvánné

**Ügyfélfogadási idő**:

hétfő: 8.00-11.30
szerda: 8.00-11.30 és 12.00-15.30

csütörtök: 8.00–11.30
péntek: 8.00-11.30

**Ügyfélfogadás helye:**

Balatonszárszói Közös Önkormányzati Hivatal
3. számú iroda

8624 Balatonszárszó, Hősök tere 1.

**Telefonos elérhetőség**:

84/362-501/122 mellék

**E-mail elérhetőség:**

balatonszarszo@balatonszarszo.hu

**A kérelem elbírálásának határideje**: sommás eljárásban 8 nap, teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

Települési lakhatási támogatás a lakhatás elősegítése érdekében települési támogatásként

1. Fűtési támogatás október 15. – április 15. napjáig terjedő időtartamban, a fűtési időszakra állapítható meg annak a bérlőnek, tulajdonosnak aki
* nyugdíjas, vagy a reá irányadó nyugdíjkorhatárt betöltötte,
* saját háztartásában legalább 3 kiskorú vagy nappali tagozaton tanulmányokat folytató és önálló keresettel nem rendelkező nagykorú gyermeket tart el,

feltéve, hogy a családban az egy főre jutó jövedelem nem haladja meg az öregségi nyugdíj mindenkori összegének 250 %-át (jelenleg: 71.250,- Ft) és vagyonnal nem rendelkezik.

A fűtési támogatás összege, fűtési időszakra havonta 5.000,- Ft.

1. Közüzemi díj támogatás állapítható meg annak a személynek, akinek a háztartásában az egy főre jutó jövedelem nem haladja meg az öregségi nyugdíj mindenkori összegének 250 %-át (jelenleg: 71.250,- Ft) és vagyonnal nem rendelkezik.

A közüzemi díj támogatás a kérelem benyújtása hónapjának első napjától a 12. hónap végéig kerül megállapításra, de legfeljebb a lakáshoz kapcsolódó jogviszony időtartamára adható.

A támogatás összege havi 2.500,- Ft.

Vagyon: az a hasznosítható ingatlan, jármű, továbbá vagyoni értékű jog, amelynek
a) külön-külön számított forgalmi értéke, illetőleg összege az öregségi nyugdíj mindenkori legkisebb összegének a harmincszorosát (jelenleg: 855.000.-Ft), vagy
b) együttes forgalmi értéke az öregségi nyugdíj mindenkori legkisebb összegének a nyolcvanszorosát (2.280.000.-Ft) meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott egy személygépjármű.

**A kérelem benyújtásának módja:** formanyomtatványon

## A kérelemhez csatolni kell:

* a kérelmező és a vele egy háztartásban élők jövedelméről szóló igazolásokat,
* elvált személy esetén a házasság felbontásáról, illetve a gyermek elhelyezéséről szóló jogerős bírósági döntést, vagy házastársától, illetve gyermeke édesapjától külön élő személy esetén a gyámhatóság jegyzőkönyvét,
* 16. életévet betöltött önálló keresettel nem rendelkező a nappali oktatás munkarendje szerint tanulmányokat folytató gyermek esetén iskolalátogatási igazolást,
* a kérelem formanyomtatványon közölt adatokat alátámasztó igazolásokat,
* minden olyan egyéb igazolást, ami a támogatás megállapításának indokoltságát igazolja.

**Kérelem rendszeres települési támogatás megállapításához**